energiegesprek | DinkJeug 124172615
Project Schools se mentorskap program
11th July 2017 dinkjeugTIENERBEDIENINGenergiegesprek, informasie, jeugbediening, jeugwerk, organisasie, Project Schools, skole, skolebediening, tienerbediening, tieners
Kinders en tieners is baie meer by die skool as by die kerk – dus bly die skool 'n belangrike ruimte vir invloed. In die Mentorskap program van Project Schools gebruik hul jongmense wat in die skool was en plaas hulle in hul eerste jaar na skool terug in die skool. Hulle staan dan bekend as jeug "mentors". Hulle is nie jeugwerkers nie, maar dien eerder die oë en ore van die jeugwerker. Die jeugmentors verwys dan tieners wat gesprek nodig het na die jeugwerkers/ predikante / beraders wat by die skool betrokke is.
Sleutel sukses elemente:
Opleiding – jy sit iemand in die skool sonder opleiding en met lae salaris. Hy/sy word egter deurgaans ge-mentor deur die predikante. Verwag van hom/haar om iets te swot deur die jaar.
Hy/sy moet self ook die mentorskap uitleef soos wat hy self ge-mentor word. Dissipelskap is baie belangrik.
Spanbenadering – kry verskillende denominasies se inkoop en saamwerk aan die projek. Die jeugmentors verbind dus jongmense aan die tieners se eie denominasie en nie aan een denominasie of gemeente nie.
Mentors bly weg van dogmatiek of kerk-spesifieke teologie. Die Bybel en geloof is sentraal, maar dit is ruim genoeg dat ander gelowe ook veilig voel. Die fokus bly life-coaching en vriendskap.
Daar is uitdagings met die jong mentors. Hulle is pas self uit hoërskool en hulle "coolness" faktor oorskadu soms die bedingingsfaktor. Hy/sy is soms te cool vir "nie-cool" kinders om veilig te voel en hom/haar te nader. Hou aan om mentors diensbaarheid en toeganklikheid te leer.
Daar moet 'n formele werksonderhoud en proses wees 'n met kontrak, verlofdae en spesifieke verantwoordelikhede.
Die jeugmentors is ook betrokke by hul spesifieke gemeente waar hul ook diensbaar is. Ander kerke kan ook hul nader vir hulp.
Vir meer inligting oor Project Schools besoek hul webblad of vind hul op Facebook.
Hierdie was deel van die energiegesprek oor skolebediening in 2016. Vicus Kruger (jeugwerker) het verduidelik hoe Project Schools te werk gaan in die skole van die Bellville omgewing.
Skole bediening energie gesprek – waarnemings en leidrade vir die pad vorentoe
1st December 2016 dinkjeugTIENERBEDIENINGDiepDink, dinkdiep, energiegesprek, gesprekke, jeugbediening, jeugstrategie, Kinderbediening, nuus, skole, skolebediening, stemme, tienerbediening, toekoms
Op 4 Augustus 2016 het 'n groep jeugwerkers en predikante by Communitas op Stellenbosch byeengekom om te gesels oor skole bediening. Daar is geluister na mekaar se stories asook gesels met organisasie wat reeds betrokke is in skole.
Organisasies mee gesels:
VCSV David Nefdt
Gateway telefoon konferensie Willie Roos
FutureNow Gert van der Merwe
Scripture union Mark Krastin
Jana Dickason – "detensie bediening" in Durbanville Hoërskool
Anton Duvenhage – sportbediening Hermanus
Vicus Kruger – Bellville skole jeugmentors
#imagine opvolg materiaal (boekie plus flashdrive vol ekstras. Ook aanlyn beskikbaar) – ideaal vir hoërskole of koshuise
#imagine kidz – geleentheid vir verskeie kerke/skole om saam te werk aan 'n vakansie program wat by skole of nasorge of kerke aangebied kan word.
KIX materiaal vir laerskole / crèches / nasorge (kixkinders.co.za). Dit bestaan uit 7 ontmoetings per kwartaal en werk kronologies deur die Bybel. Gedrukte nuusbriewe kan bestel word of die ouer materiaal kan aanlyn gratis afgelaao word.
Reach for life – jy kan toegang kry in skole deur VIGS prevention en Reach for Life. Die Bybelstudies is makliker, hou die hele jaar (40) en bevat ook seksualiteit en vigs goed binne in die Bybel. Jy kan R21 drukkoste betaal of `n program hê en dan gaan soek hulle `n borg vir jou.
Manie Botha – heymanie.co.za HeiLead is sy skoolprogram. R150 vir die dvd en boekie en R20 per boekie. Leierskapsontwikkeling in skole.
Wat het die groep gehoor? Enkele opmerkings deur die groep
Die kontekste van elke gemeente en gemeenskap is baie divers – dit kort fyn luister om te hoor wat van toepassing is op my eie konteks.
Verhoudingsbou met onderwysers is baie belangrik omdat hulle hoofsaaklik die rolspelers is.
Daar is baie strategieë en modelle – begin egter eers by die vraag oor hoe jou konteks lyk.
Dit was positief om te hoor dat daar ander mense is wat sukkel met skole bediening.
Dit was ook positief om te hoor van ander / nuwe vorms van die bediening – om vars te kan dink.
Skole projek van Bellville was baie interessant
Waarde gedrewe program is 'n moontlike opsie om te ondersoek
Diversiteit is 'n geleentheid om by mekaar te leer.
Ons het 'n ruimte nodig om te "share" en mekaar se stories te hoor.
Ons het 'n forum nodig vir netwerk en gesprek. Dit was baie waardevol om saam te kuier en so te leer.
Hoe kan ons brûe bou met die ouer predikante sodat hulle ook nuut dink oor skole bediening? Dalk 'n forum skep met ouer en jonger kollegas wat saamgesels.
Vandag gehoor netwerke is baie belangrik (skool, kerk maar ook met ander denominasies en gemeentes).
Dit is lekker om te hoor dat daar is ook ander kerke met uitdagings, maar dat daar ook verskillende kreatiewe maniere is om die kinders te bedien.
Opnuut besef die belangrikheid van verhoudings en koffie! En die belangrikheid van "facetime" in die proses.
Ons het gehoor dat daar verskillende sub-kulture in 'n skool is.
Die kinders wat baie besig is, is 'n realiteit.
Daar is soms baie gemeentes of denominasies wat in kompetisie is.
Ek het opnuut onthou die belangrikheid om self met tieners te praat.
Dis 'n wanpersepsie dat godsdiens nie in skole mag wees nie of dat daar 'n wet daarteen is.
Die brugbou en samewerking tussen denominasies is noodsaaklik.
Ons gaan moet werk aan ons samewerking met ander denominasies, veral charismatiese kerke.
Ons moet kyk na beleidsdokumente vir samewerking.
Daar is 'n groot geleentheid by nasorg as 'n bedieningspunt.
Ek het gehoor daar is ander maniere om by skole betrokke te raak byvoorbeeld die detensie bediening of stiltetye in die koshuis.
Leidrade vir die pad vorentoe:
Ons moet beslis kyk na 'n "waarde projek" vir skole.
Ons kan meer navorsing doen oor verskillende kontekste.
Ons moet ook die konteks van armer skole deurdink.
Ons kan die verskillende modelle vergelyk … bv jeugwerker, gateway model ens en dan kommunikeer hoe dit werk.
Ons kan riglyn saamstel vir skole oor doe samewerking tussen denominasies
Ons kan Hub-sisteem deurdink waar 'n paar kerke vir 'n bepaalde skool / skole saam verantwoordelikheid neem.
Artikel samegestel deur Anriëtte de Ridder
Future Now – skole projek van die Hoëveld Sinode
1st December 2016 dinkjeugTIENERBEDIENINGenergiegesprek, futurenow, gesprekke, informasie, Kinderbediening, nuus, organisasie, sinode, skole, skolebediening, tienerbediening, toekoms, toekomsnou
Volgens Gert van der Merwe help Toekoms Nou / Future Now vir gemeentes om `n venootskap met skole aan te gaan. Hulle vind dat baie kinders gaan nie meer kerk toe nie en dat die meeste skole oop is vir die kerk solank hulle aan sekere vereistes voldoen. Hierdie projek moet deel wees van 'n kerk / kerke se missionale gestalte in 'n gemeenskap.
Hulle wil die term jeugwerker vermy, praat van jeugmentors. Future Now kry kerke betrokke by skole – daar is min of meer 2 kerke per skool as jy die hoeveelheid kerke deur die hoeveelheid skole deel.
Hulle fokus daarop om 'n ouer persoon aan te stel (met ander woorde nie eks-matriekulant nie, maar iemand met 'n graad of ervaring, minstens 21jaar oud).
Hulle beoog om 'n salaris gelykstaande aan onderwysersalaris te betaal. Daar is verskeie scenarios bv 'n afgestudeerde predikante wat nie 'n "vol" pos kan kry nie, word bv 50-50 pos tussen kerk en futurenow aangebied.
Die jeugmentor werk minstens 4 dae by die skool, het kantoor by die skool en is vorm deel van die personeel
Future Now stig HUBs wat hierdie mense begelei. Dit bestaan uit gemeenteleiers ens wat mekaar ondersteun.
Future Now bied ook praktiese opleiding
Die Jeugmentor doen voorkomingswerk asook geloofsontwikkeling (eerder as om die heeltyd berading te doen).
Materiaal hang af van konteks, maar die hub bied raad vir jeugmentors
Verhoudingsbou is baie belangrik – met die bestuur asook die kinders
Future Now word deur die NG Kerk Hoëveld Sinode befonds, asook skenkers
Kyk ook na futurenow.co.za
Hierdie artikel samegestel uit 'n gesprek oor skole bediening gehou met 'n groep jeugpredikante en jeugwerkers op 4 Augustus 2016 te Communitas. Die gesprek is gereël deur die Taakspan vir Jeug en Familie, Wes Kaap NG Kerk.
Meer oor Scripture Union – organisasie wat werk in Engelse skole
1st December 2016 dinkjeugTIENERBEDIENINGenergiegesprek, informasie, nuus, organisasie, scripture union, skakels, skole, skolebediening, tienerbediening, tieners
Mark Krastin van Scripture Union het verduidelik hoe Scripture Union bediening in skole benader. Hulle bedien op verskillende maniere in skole op grond van die konteks: in sommige skole is dit deur middel van 'n "life skills" program en in ander skole vestig hulle 'n christen vereniging met kleingroepe. Hulle het nie `n oorhoofse struktuur wat oral geld nie, maar verhoudings is vir hulle baie belangrik. Die strukture gaan afhang van die konteks.
Die personeel van Scripture Union werk self in skole en ondersteun op verskillende maniere dié skole. Soms rig hul sport af, soms bied hul 'n geestelike sessie aan, ens. Na mate daar 'n goeie verhouding gevestig is, sal hul SU groepies stig onder die leerders. Hulle ontwikkel self materiaal. "Gather" is die materiaal wat gebruik word vir hoërskool groepe.
Hulle aanbevelings vir skole bediening:
Wees strategies met wat jy doen. Dink daaroor na met 'n groep mense.
Hou by jou area.
Gebruik jou netwerke, verhoudings is belangrik
Vra vir die skoolhoof hoe jy betrokke kan raak en wees diensbaar
Wees doelgerig – Jy moet weet waarheen jy op pad is, voor jy begin, wil jy groot groepe trek of kleiner groepe vestig? Wil jy binne 'n struktuur werk of meer organies funksioneer?
Dit gaan nie oor die getalle nie, maar gaan oor hoe effektief jy is met wat jy doen!
Besoek ook www.su.org.za
Hierdie artikel is opgestel deur Nicola Alberts vanuit 'n gesprek oor skole bediening gehou op 4 Augustus 2016 by Communitas op Stellenbosch met 'n groep predikante en jeugwerkers. Die gesprek is gehou deur die Taakspan vir Jeug en Familiebediening van die Wes Kaap NG Kerk Sinode.